పరికిపండ్ల నరహరి

పరికిపండ్ల నరహరి 2001 బ్యాచ్‌కు చెందిన ఐఏఎస్‌ అధికారి, రచయిత మరియు పాటల రచయిత. అయన ప్రస్తుతం మధ్యప్రదేశ్ ప్రభుత్వ మున్సిపల్‌ పరిపాలనా శాఖ కమిషనర్‌‌గా భాద్యతలు నిర్వహిస్తున్నాడు. స్వచ్ఛ భారత్ మిషన్ 2014లో ప్రారంభమైంది. స్వచ్ఛ భారత్‌లో భాగంగా దేశంలోని నగరాల్లో నిర్వహించిన స్వచ్ఛ సర్వేక్షణ్ లో ఇండోర్ 2016లో జాతీయస్థాయిలో 25 స్థానంలో నిలిచింది. ఈసమయంలో ఇండోర్‌ కలెక్టర్‌గా పనిచేస్తున్న నరహరి తన వినూత్న ఆలోచనలతో  ఎన్నో సవాళ్లను, అడ్డంకులను ఎదురుకొని 2017లో ఇండోర్‌ దేశంలో మొదటి ర్యాంకు సాధించింది.

జననం, విద్యాభాస్యం 
పి. నరహరి  స్వగ్రామం వరంగల్ జిల్లా, హసన్‌పర్తి మండలం, చింతగట్టు. ఆయన కుటుంబం 1966లో అక్కడి నుండి పెద్దపల్లి జిల్లా (అప్పటి కరీంనగర్ జిల్లా), బసంత్‌నగర్‌కు వలస వచ్చి ఇక్కడ స్థిరపడ్డారు. ఆయన బసంత్‌నగర్‌లో 1975 మార్చి 1న పరికిపండ్ల సత్యనారాయణ, సరోజ దంపతుల మూడో సంతానంగా జన్మించాడు. ఆయన తండ్రి బసంత్‌నగర్‌లో టైలర్‌గా (దర్జీ) పని చేస్తూ కుటుంబాన్ని పోషిస్తూ, పిల్లలను (ఐదుగురు కుమారులు, ఒక కుమార్తె) కష్టపడి చదివించాడు. నరహరి ప్రాధమిక విద్యాభాస్యం బసంత్‌నగర్‌లో, ఆంధ్రప్రదేశ్ రాష్ట్రం, కృష్ణా జిల్లా, నిమ్మకూరులోని ప్రభుత్వ రెసిడెన్షియల్‌ కళాశాలలో ఇంటర్మీడియట్ (ఎంపీసీ) పూర్తి చేసి హైదరాబాద్ తిరిగి వచ్చి వాసవి కళాశాలలో మెకానికల్‌ ఇంజనీరింగ్‌ పూర్తి చేశాడు.

వృత్తి జీవితం
పి. నరహరి 1998లో అడ్వాన్స్ రీసర్చ్ విభాగంలో సైంటిస్ట్‌గా పని చేస్తూ సివిల్స్ కు ప్రిపేర్ అయ్యి 1999లో సివిల్స్ పరీక్షలు మొదటిసారి రాశాడు. మొదటి ప్రయత్నంలో నిరాశ ఎదురైనా ఉద్యోగం చేస్తూనే ఆయన సివిల్స్‌కు ప్రిపేరై 2001లో రెండో ప్రయత్నంలో జాతీయ స్థాయిలో 78 ర్యాంక్ సాధించి మధ్యప్రదేశ్‌ క్యాడర్ ఐఏఎస్ అధికారిగా ఎంపికయ్యాడు. ఆయన ముస్సోరిలో శిక్షణ పూర్తి చేసుకొని 2002 మేలో మధ్యప్రదేశ్‌లోని చింద్వారాలో అసిస్టెంట్ కలెక్టర్‌గా తొలి పోస్టింగ్ పొందాడు.

నిర్వహించిన విధులు
అసిస్టెంట్ కలెక్టర్‌ -  చింద్వారా (2002)
అసిస్టెంట్ కలెక్టర్ & సిటీ మేజిస్ట్రేట్ -  గ్వాలియర్ (2003)
సబ్ డివిజినల్ ఆఫీసర్ (రెవిన్యూ) -  ఇండోర్ (2004)
ఇండోర్ మునిసిపల్  కమీషనర్ (2005)
 మహిళా & శిశు సంక్షేమ శాఖ కార్యదర్శి (2006)
 చింద్వారా జిల్లా పరిషత్  సి.ఈ.ఓ (2007)
సియోని జిల్లా కలెక్టర్ (9 ఆగష్టు 2007) 
సింగరౌలి జిల్లా కలెక్టర్  (2009)
గ్వాలియర్ జిల్లా కలెక్టర్ (2011)
ఇండోర్  జిల్లా కలెక్టర్ (2015)
ఆర్ధిక శాఖ కార్యదర్శి, సమాచార పౌరసంబంధాల కమిషనర్‌, ఐసీడీఎస్ కమిషనర్‌
 మఖంలాల్ చతుర్వేది నేషనల్ యూనివర్సిటీ వైస్ ఛాన్సలర్ -  (8 జనవరి - 25 ఫిబ్రవరి 2019, 19 ఏప్రిల్ - 21 మే 2020)

పాటల రచయితగా

హిందీ పాటలు

తెలుగు పాటలు

మూలాలు

1975 జననాలు
ఐ.ఏ.ఎస్.ఆఫీసర్లు